NORAKSTS

|  |  |
| --- | --- |
| 19.12.2024. | Nr.16/21 |

###### STARPGABALA STATUSA NOTEIKŠANA ZEMES VIENĪBĀM

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Zemes vienības Jelgavā – Saulaines ielā 26A, ar aptuveno platību 254 m2 (kadastra apzīmējums 0900 016 1218) un Bērzu ceļā 14A, Jelgavā, ar aptuveno platību 332 m2 (kadastra apzīmējums 0900 036 0327) izvietojas uz zemes, par kuru zemes reformas normatīvo aktu noteiktajā kārtībā nav saņemti zemes pieprasījumi īpašuma tiesību atjaunošanai uz minētām teritorijām no kādreizējiem zemes īpašniekiem un viņu mantiniekiem. Minēto zemes vienību piederība 1940. gada 21. jūlijā nav konstatēta.

Pamatojoties uz Jelgavas pilsētas domes 2015. gada 29. janvāra lēmuma Nr. 2/7 “Zemes reformas pabeigšana Jelgavas pilsētā” pielikuma trešo sadaļu “Pašvaldībai piekritīgā zeme” un Jelgavas pilsētas domes 2017. gada 20. jūlija lēmumu Nr. 9/16 “Rezerves zemes fondā ieskaitīto zemes vienību piekritība Jelgavas pilsētas pašvaldībai” zemes vienības Saulaines ielā 26A un Bērzu ceļā 14A, Jelgavā, piekrīt Jelgavas valstspilsētas pašvaldībai un ir reģistrējamas Zemgales rajona tiesas zemesgrāmatā uz Jelgavas valstspilsētas pašvaldības vārda.

Saskaņā ar Jelgavas valstspilsētas pašvaldības Zemes lietu komisijas 2024. gada 12. novembra lēmumiem Nr. 10/1 “Zemes vienības Saulaines ielā 26A, Jelgavā atbilstība starpgabala statusam” un Nr. 10/2 “Zemes vienības Bērzu ceļā, Jelgavā ar kadastra apzīmējumu 0900 036 0327 atbilstība starpgabala statusam” minētās zemes vienības ir starpgabali.

Zemes vienība Saulaines ielā 26A, Jelgavā, kadastra apzīmējums 0900 016 1218, nav izmantojama pastāvīgi funkcionējošas apbūves veidošanai un nav iespējama tās atsevišķa saimnieciska izmantošana.

Zemes vienība ar kadastra apzīmējumu 0900 036 0327 ir paredzēta piekļūšanas nodrošināšanai uz nekustamo īpašumu Bērzu ceļā 14, Jelgavā.

Saskaņā ar Jelgavas valstspilsētas pašvaldības iestādes “Centrālā pārvalde” Būvvaldes 2024. gada 27. novembra lēmumu Nr. 69/4-22.1 “Adreses piešķiršana zemes vienībai Bērzu ceļā 14A, Jelgavā”, zemes vienībai ar kadastra apzīmējumu 0900 036 0327 piešķirta adrese – Bērzu ceļš 14A, Jelgava.

Ievērojot minēto, saskaņā ar Pašvaldību likuma 4. panta pirmās daļas 15. punktu, Zemes ierīcības likuma 1. panta ceturto daļu, likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 4.¹ panta otrās daļas 6. punktu, Jelgavas pilsētas pašvaldības 2017. gada 23. novembra saistošajiem noteikumiem Nr. 17-23 “Teritorijas izmantošanas un apbūves noteikumu un grafiskās daļas apstiprināšana” un pamatojoties uz Publiskas personas mantas atsavināšanas likuma 1. panta 11. punkta a) apakšpunktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Noteikt starpgabala statusu zemes vienībām:

1. Saulaines ielā 26A, Jelgavā (kadastra apzīmējums 0900 016 1218);
2. Bērzu ceļā 14A, Jelgavā (kadastra apzīmējums 0900 036 0327).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 19. decembrī